钦定古今图书集成/历象汇编/乾象典/第015卷 > 董仲舒集 > 贤良策
## 钦定古今图书集成/历象汇编/乾象典/第015卷 > 董仲舒集 > 贤良策

天道之大者在阴阳。阳为德，阴为刑，刑主杀而德主
生。是故阳常居大夏，而以生育长养为事，阴常居大
冬，而积于空虚不用之处。以此见天之任德不任刑
也。天使阳出布施于上而主岁功，使阴入伏于下，而时出佐阳。阳不得阴之助，亦不能独成岁终。阳以成
岁为名，此天意也。